**สุภาษิตคำโคลง**

**พระเทวทัตสำแดงฤทธิ์ให้อชาตสัตตุราชกุมารเลื่อนใส**

**เพื่อให้รับเป็นโยมอุปัฏฐาก**

**จาคานุสติ๑**คือ บริจาคทาน

แก่สมณะพราหมณาจารย์ แจกให้

จงตรึกนึกตนหว่าน ผลพืช

แก่**วันนิพก๒**ได้ เพิ่มโพธิ**สมภาร๓**

ตรึกผลศีลแล้ว ตรึกทาน

ที่ตนบริจาคหว่าน ลงไว้

ตามกุศลสนะจักให้ เลิศล้ำตามสนอง

**เทวตานุสติ๔**นี้ ก่อนปาง

ซึ่งได้โสดาทาง มรรคแล้ว

เทียบท่านมาเป็นอย่าง เยี่ยงท่าน

จึงจะเห็นดวงแก้ว ที่ท่านทำมา

เทวตาอานุภาพพ้น สูงศักดิ์

จึ่งใคร่ระลึกท่านรักษ์ ผู้นั้น

หมู่อมรพิทักษ์ ชูช่วย

จึ่งได้สมบัติชั้น ช่องฟ้าสุราลัย

๑ ระลึกถึงทานที่ตนบริจาคแล้ว

๒ วนิพก คนขอทานโดยร้องเพลงหรือสีตีเป่าให้เขาฟัง

๓ บุญที่สั่งสมไว้

๔ ระลึกถึงคุณที่ทำคนให้เป็นเทวดา